title: Препоръка за решение на Съвета относно наличието на прекомерен дефицит в Обединеното кралство

text:
   BG
BG    BG
 ---pagebreak---             КОМИСИЯ НА ЕВРОПЕЙСКИТЕ ОБЩНОСТИ
                                        Брюксел, 2.7.2008
                                        SEC(2008) 2201 окончателен
                             Препоръка за
                       РЕШЕНИЕ НА СЪВЕТА
   относно наличието на прекомерен дефицит в Обединеното кралство
                      (представена от Комисията)
BG                                                                 BG
 ---pagebreak---                                   ОБЯСНИТЕЛЕН МЕМОРАНДУМ
   Член 104 от Договора определя процедурата при прекомерен дефицит (ППД) с цел да
   гарантира, че държавите-членки избягват състоянието на прекомерен бюджетен
   дефицит или го коригират при наличието на такъв. Тази процедура е уточнена
   допълнително в Регламент (ЕО) № 1467/97 на Съвета „за определяне и изясняване на
   прилагането на процедурата при прекомерен дефицит“1, която е част от Пакта за
   стабилност и растеж. Въпреки това докато повечето разпоредби се прилагат за
   Обединеното кралство по същия начин както за държавите, които не участват в
   еврозоната, член 5 от Протокола относно някои разпоредби за Обединеното кралство
   предвижда, че задължението съгласно член 104, параграф 1 от Договора за избягване на
   прекомерен консолидиран бюджетен дефицит не се прилага за Обединеното кралство,
   докато то не премине към третия етап на икономическия и паричен съюз2. Докато е на
   втория етап на икономическия и паричен съюз, по силата на член 116, параграф 4 от
   Договора, Обединеното кралство следва „да се стреми да избягва прекомерен
   дефицит“. ППД се прилага за Обединеното кралство на база финансова година (с
   начало месец април и край месец март).
   Обединеното кралство предприе сериозни мерки за фискална консолидация в края на
   90-те години, които доведоха до подобрение на консолидираното бюджетно салдо от
   дефицит от 3,8 % от БВП през 1996/1997 г. до излишък от 1,3 % през 1999/2000 г.
   Брутният държавен дълг също намаля от над 50 % от БВП през 1996/1997 г. до 36,8 %
   през 2002/2003 г. След това правителството предприе по-облекчена данъчна политика,
   главно в резултат на ясно изразена политическа цел да се увеличат разходите за
   публични услуги. В резултат на това консолидираното бюджетно салдо се измени от
   излишък в края на 90-те години до дефицит от 3,2 % от БВП през 2003/2004 г. и 3,5 %
   през 2004/2005 г. С положителна разлика между фактическия и потенциалния БВП през
   този период, това бе равнозначно на влошаване на структурното салдо с 4¾ процентни
   пункта от БВП3 между 1999/2000 г. и 2004/2005 г. През тези години съотношението на
   държавните разходи спрямо БВП се увеличи с около 4½ процентни пункта, като
   достигна 43,2 %, и в същото време брутообразуването на основен държавен капитал
   нарасна от 1,3 % от БВП до 1,8 %. На 21 септември 2005 г. Комисията започна ППД за
   Обединеното кралство с приемането на доклад съгласно член 104, параграф 3 и на 24
   януари 2006 г. Съветът реши, че съществува прекомерен дефицит в Обединеното
   кралство. Бюджетното състояние се подобри през 2005/2006 г. и 2006/2007 г., като
   общият дефицит през последната година намаля до 2,6 % от БВП. На 12 септември
   2007 г., отчитайки резултатите за дефицита през 2006/2007 г. и прогнозата от пролетта
   на 2007 г., Комисията прие препоръка за решение на Съвета, в което се отменя ППД за
   Обединеното кралство. На 9 октомври 2007 г. Съветът ЕКОФИН реши да отмени ППД
   съгласно член 104, параграф 12 от Договора.
   1
          OВ L 209, 2.8.1997 г., стр. 6. Регламент, изменен с Регламент (ЕО) № 1056/2005 (ОВ L 174,
          7.7.2005 г., стр. 5). Взето е предвид и становището на Икономическия и финансов комитет за
          „Подробности за изпълнението на Пакта за стабилност и растеж и насоки относно формата
          и съдържанието на програмите за стабилност и за сближаване“, подписано от Съвета
          ЕКОФИН от 11 октомври 2005 г.
   2
          http://eur-lex.europa.eu/LexUriServ/LexUriServ.do?uri=CELEX:12006E/PRO/25:EN:HTML
   3
          Оценка на службите на Комисията, прилагаща общата методика за оценка на разликите между
          фактическия и потенциалния БВП.
BG                                                     2                                             BG
 ---pagebreak---    През 2007/2008 г. слабият растеж на приходите, дължащ се предимно на по-големи
   възстановявания на надплатени в предходни години корпоративни данъци и на по-
   ниски приходи от дейности, свързани с добив на петрол и газ, доведе до влошаване на
   бюджетното състояние на Обединеното кралство. Дефицитът през 2007/2008 г., според
   оценките, се е повишил до 2,9 % от БВП, както според прогнозата на службите на
   Комисията от пролетта на 2008 г, така и според предоставените данни от Обединеното
   кралство през март 2008 г.4 Данъчната политика отново следваше икономическия
   цикъл през 2007/2008 г., като в същото време структурният дефицит се влоши с ¼ % от
   БВП във все още благоприятен икономически контекст.5
   Съгласно данните за ППД, предоставени през март 2008 г. от компетентните органи на
   Обединеното кралство6, консолидираният бюджетен дефицит на Обединеното кралство
   през 2008/2009 г. се очакваше да достигне 3,2 % от БВП, надвишавайки по този начин
   референтната стойност от 3 % от БВП; това съотношение е еднакво със съотношението,
   публикувано в бюджета на Обединеното кралство от март 2008 г. Обявената на 13 май
   политика за намаляване на данъка върху доходите на физическите лица през
   2008/2009 г., финансирана от допълнителни заеми, води до по-високо съотношение на
   планирания дефицит с 0,2 процентни пункта7 от това в уведомлението, при равни други
   условия. Съдържащите се в уведомлението данни за дефицита за 2008/2009 г.
   свидетелстват prima facie за планиран прекомерен дефицит в Обединеното кралство по
   смисъла на Договора и на Пакта за стабилност и растеж, като неотдавнашната
   декларация относно набелязаната политика е допълнително свидетелство за това.
   Следователно Комисията прие доклад на 11 юни 2008 г. съгласно член 104, параграф 3
   4
          Според данните, представени от Обединеното кралство през март 2008 г., консолидираният
          бюджетен дефицит възлиза на 2,8 % от БВП през 2007/2008 г. Данните за годишните
          консолидирани нетни заеми, представени от Обединеното кралство, обаче са увеличени с 1,0
          млрд. GBP от службите на Комисията, за да се гарантира съгласуваност на отчитането на
          постъпленията от лицензии на Универсална мобилна телекомуникационна система UMTS. Това
          води до увеличение на съотношението на дефицита до 2,9 % от БВП през 2007/2008 г.
   5
          Предварителните данни за финансите на публичния сектор за май 2008 г., публикувани на 19
          юни 2008 г., и данните за националните сметки, публикувани на 27 юни 2008 г., показват общ
          консолидиран бюджетен дефицит за 2007/2008 г. на база ППД от 2,8 % от БВП, 0,1 процентни
          пункта по-малко от очакваното според бюджета за 2008 г. и според прогнозата от пролетта на
          2008 г. Малко по-добрият от очаквания резултат се дължеше главно на низходящо коригиране на
          публикувани по-рано резултати за текущите разходи на държавната администрация, което ceteris
          paribus означава също по-нисък структурен дефицит през 2007/2008 г. с 0,1 % от БВП. При
          положение, че политиката остане непроменена, прогнозата от пролетта на 2008 г. допуска, че
          правителството ще се придържа към обявените в бюджета за 2008 г. планове за нециклични
          първични разходи, които на практика останаха същите като в глобалния преглед на разходите за
          2007 г. По-ниските разходи за различните ведомства през 2007/2008 г. няма да бъдат включени в
          планираните разходи за 2008/2009 г. и 2009/2010 г., тъй като ограниченията за разходи за
          различните ведомства за тези години бяха определени в глобалния преглед на разходите за
          2007 г. Наистина, съгласно схемата за гъвкавост в края на годината (ГКГ), ведомствата имат
          право да пренасят за бъдещи периоди неизразходваните средства от съответните им отпуснати
          суми от година на година.
   6
          Съгласно Регламент (ЕО) № 3605/93 на Съвета държавите-членки трябва да докладват два пъти
          годишно на Комисията за планираните и действителните равнища на техния консолидиран
          бюджетен дефицит и консолидиран държавен дълг. Последното уведомление на Обединеното
          кралство е достъпно на следния уебсайт:
          http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
   7
          В декларацията на правителството на Обединеното кралство относно данъка върху доходите на
          физическите лица, публикувана на 13 май 2008 г., разходите, свързани с намалението на
          данъците, възлизат на 2,7 млрд. GBP през 2008/2009 г., което според изчисленията на Комисията
          съответства на 0,2 % от БВП.
BG                                                       3                                               BG
 ---pagebreak---    от Договора, който оценява изпълнението на изискванията на Договора относно
   критериите за дефицита и за дълга.
   В доклада се констатира, че макар и над референтната стойност от 3 % от БВП,
   определена в Договора , планираният дефицит за 2008/2009 г., както бе съобщено през
   март 2008 г., бе близо до нея. Прекомерният дефицит над референтната стойност от 3 %
   от БВП не представляваше изключение. По-специално, той не бе резултат от
   необикновено събитие извън контрола на компетентните органи на Обединеното
   кралство, нито пък бе резултат от драстичен икономически спад. Прогнозите на
   службите на Комисията от пролетта на 2008 г. предвиждат забавяне на растежа в
   Обединеното кралство през 2008 г. и 2009 г. с годишни темпове на растеж под
   потенциала. Въпреки това растежът на годишния БВП се очаква да достигне 1,7 % през
   2008 г. и 1,6 % през 2009 г. По отношение на условието прекомерният дефицит да бъде
   временен, службите на Комисията очакват съотношението на дефицита през
   2009/2010 г. да остане над 3 %, като в същото време слабият икономически контекст да
   се изрази в по-бавен растеж на доходите. Декларацията на правителството от 13 май
   2008 г. не задължава правителството да продължи през 2009/2010 г. същата
   компенсация, предоставена през 2009/2009 г.8 Въпреки това за 2009/2010 г. тя носи
   значителен риск от надхвърляне на дефицита, сравнено с бюджетните планове от март
   2008 г., с подобно въздействие ceteris paribus върху предвиждането от пролетната
   прогноза.
   Съотношението на консолидирания държавен дълг остава далеч под референтната
   стойност от 60 % (данните за ППД от март сочат съотношение от 43,0% от БВП9 през
   2007/2008 финансова година), макар и с очаквана тенденция за повишаване до
   2009/2010 г.
   В съответствие с разпоредбите от Договора и от Пакта за стабилност и растеж,
   Комисията разгледа в доклада си и „други значими фактори“. Съгласно Пакта за
   стабилност и растеж тези значими фактори се вземат предвид само при стъпките,
   водещи до вземане на решение за наличието на прекомерен дефицит при положение, че
   двойното условие — дефицитът да бъде близо до референтната стойност и
   прекомерният дефицит над референтната стойност да е временен — е изцяло
   изпълнено. В настоящия случай двойното условие не е изпълнено.
   Следователно анализът на Комисията констатира, че критерият за дефицита от
   Договора не е изпълнен, докато критерият за дълга е изпълнен.
   Член 104, параграф 4 от Договора постановява, че „Комитетът, предвиден в член 114
   [т.е. Икономическият и финансов комитет], дава становище по доклада на Комисията“.
   Комитетът даде становището си на 25 юни 2008 г.; становището е в съответствие с
   оценката, извършена от Комисията в нейния доклад, и потвърждава, че прекомерният
   дефицит над референтната стойност не може да се определи като изключителен и
   временен.
   8
           Допълнителни политически декларации се очакват в доклада за предварителния бюджет през
           есента на 2008 г.
   9
           Като се използва БВП, коригиран по отношение на непряко измерваните услуги по финансово
           посредничество (FISIM).
BG                                                4                                                BG
 ---pagebreak---    Комисията, като взе предвид доклада си и становището на Икономическия и финансов
   комитет, е на мнение, че съществува прекомерен дефицит в Обединеното кралство.
   Това становище, прието от Комисията на 2 юли 2008 г., се изпраща с настоящото до
   Съвета, съгласно член 104, параграф 5 от Договора. Комисията препоръчва Съветът да
   реши според случая, в съответствие с член 104, параграф 6.
   Освен това Комисията представя на Съвета препоръка за препоръка на Съвета, която
   следва да бъде отправена до Обединеното кралство с оглед прекратяването на
   положението на прекомерен дефицит, съгласно член 104, параграф 7 от Договора.
   Съгласно Регламент (EО) № 1467/97 на Съвета, препоръката на Съвета следва „да
   определи краен срок за промяна на прекомерния дефицит, който следва да бъде
   ликвидиран в годината, следваща годината на неговото установяване, освен ако са
   налице особени обстоятелства. В препоръката Съветът изисква държавата-членка да
   постигне целевия показател от минимално годишно подобрение от поне 0,5 % от БВП в
   структурния баланс с изчистени еднократни и временни мерки, за да се гарантира
   коригирането на прекомерния дефицит в рамките на срока, определен в препоръката“.
   В случая на Обединеното кралство, цялостната оценка на факторите, споменати в
   доклада съгласно член 104, параграф 3, не предполага наличието на особени
   обстоятелства, обуславящи промяна на обичайния краен срок за коригиране на
   дефицита. Докато растежът на БВП се очаква да се забави през 2008 г. и 2009 г. по
   отношение на потенциалния растеж, водейки по този начин до отрицателна разлика
   между фактическия и потенциалния БВП, растежът на БВП се очаква да остане
   положителен в рамките на периода, обхванат в прогнозата от пролетта, с годишни
   темпове на растеж над 1,5 % през 2008 г. и 2009 г. С цел общият дефицит да се сведе
   под референтната стойност от 3 % от БВП през 2009/2010 г., компетентните органи на
   Обединеното кралство ще трябва да постигнат годишно подобрение на структурната
   консолидация през 2009/2010 г. от поне 0,5 % от БВП, очаквано съгласно член 3,
   параграф 4 от Регламент (EО) № 1467/97. Трябва да се определи краен срок за
   коригирането на прекомерния дефицит в съответствие с горепосочения регламент,
   който предвижда, че корекцията следва да бъде извършена в рамките на годината,
   следваща годината на неговото установяване. В случая на Обединеното кралство,
   прекомерният дефицит бе установен през 2008 г. въз основа на планиран дефицит над
   референтната стойност от 3 % от БВП през 2008/2009 г.
   На тази база, според препоръката, бюджетната корекция следва да бъде извършена най-
   късно до 2009/2010 финансова година.
BG                                           5                                         BG
 ---pagebreak---    Обединеното кралство: Макроикономическо и бюджетно развитиеа
                                  2004/200  2005/200 2006/200  2007/200
                                     5 г.      6 г.     7 г.      8 г.    2008/2009 г.     2009/2010 г.
                                                                                Бюдже            Бюдже
                                                                        COM         т    COM         т
                                                                                2008 г.         2008 г.
   Реален БВП (промяна в %)б         3,3       1,8      2,9      3,0      1,7      2,0     1,6      2½
   Потенциален БВП (промяна
                                     2,7       2,7      2,8      2,7      2,4     2½       2,3     2½
   %)б,в
   Разлика между фактическия
   и потенциалния БВП (% от          0,7      -0,1      0,0       0,4    -0,3     -0,6    -1,0     -0,6
   потенциалния БВП)б,в
   Консолидирано      бюджетно
                                     3,5       3,1      2,6      2,9      3,3      3,2     3,3      2,8
   салдо
   Първично салдо                   -1,4      -1,0     -0,4      -0,7    -1,1     -1,2    -1,2     -0,8
   Еднократни       и     други
                                      -        0,3       -         -       -        -       -        -
   временни мерки
   Брутообразуването          на
                                     1,8       0,6      1,8      1,9      2,0      2,0     1,9      2,0
   основен държавен капитал
   Салдо,      коригирано      с
   отчитане на фазата на            -3,7      -3,0     -2,7      -3,0    -3,1     -2,9    -2,9     -2,6
   икономическия цикълв,г
   Първично салдо, коригирано
   с отчитане на фазата на          -1,7      -0,9     -0,6      -0,8    -0,9     -0,9    -0,8     -0,6
   икономическия цикъл
   Структурно салдог,.д             -3,7      -3,3     -2,7      -3,0    -3,1     -2,9    -2,9     -2,6
   Структурно първично салдо        -1,7      -1,2     -0,6      -0,8    -0,9     -0,9    -0,8     -0,6
   Забележки:
   а
     В % от БВП, освен ако е посочено друго.
   б
     Данни на базата на календарна година. Стойностите, записани в колоната 2004/2005 г. се отнасят за
   календарната 2004 г.
   в
      Потенциалният растеж на БВП, разликите между фактическия и потенциалния БВП и салдата,
   коригирани с отчитане на фазата на икономическия цикъл, свързани с бюджета за 2008 г., са представени
   така както са преизчислени от службите на Комисията въз основа на информацията в бюджета.
   г
     Оценката в бюджета за 2008 г. за салдото, коригирано с отчитане на фазата на икономическия цикъл, и
   за структурното салдо през 2007/2008 г. (както е преизчислено от службите на Комисията) е 2,8 % от
   БВП.
   д
     Салдото, коригирано с отчитане на фазата на икономическия цикъл, без еднократните и други временни
   мерки.
   Източник: Прогноза на Евростат и службите на Комисията от пролетта на 2008 г.
BG                                                    6                                                  BG
 ---pagebreak---                                                 Препоръка за
                                         РЕШЕНИЕ НА СЪВЕТА
           относно наличието на прекомерен дефицит в Обединеното кралство
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност и по-специално
   член 104, параграф 6 от него,
   като взе предвид препоръката на Комисията,
   като взе предвид направените наблюдения от страна на Обединеното кралство,
   като има предвид, че:
   (1)    Член 104 от Договора определя процедурата при прекомерен дефицит (ППД) с
          цел да гарантира, че държавите-членки избягват състоянието на прекомерен
          бюджетен дефицит или го коригират при наличието на такъв.
   (2)    По силата на точка 5 от Протокола относно някои разпоредби, свързани с
          Обединеното кралство Великобритания и Северна Ирландия, задължението
          съгласно член 104, параграф 1 от Договора да се избягва прекомерен
          консолидиран бюджетен дефицит не касае Обединеното кралство, преди то да
          премине към третия етап на икономическия и паричен съюз10. Докато е на
          втория етап на икономическия и паричен съюз, по силата на член 116,
          параграф 4 от Договора, Обединеното кралство следва да се стреми да избягва
          прекомерен дефицит.
   (3)    Пактът за стабилност и растеж се основава на целта за осигуряване на стабилни
          публични финанси като средство за засилване на предпоставките за ценова
          стабилност и висок и устойчив растеж, водещ до създаване на трудова заетост.
   (4)    Процедурата при прекомерен дефицит съгласно член 104 от Договора, уточнена
          в Регламент (EО) № 1467/97 на Съвета за определяне и изясняване на
          прилагането на процедурата при прекомерен дефицит11, която е част от Пакта за
          стабилност и растеж, предвижда решение за наличието на прекомерен дефицит.
          Протоколът относно процедурата при прекомерен дефицит, приложен към
          Договора, определя допълнителни разпоредби, свързани с прилагането на
          процедурата при прекомерен дефицит. Регламент (EО) № 3605/93 на Съвета12
   10
          http://eur-lex.europa.eu/LexUriServ/LexUriServ.do?uri=CELEX:12006E/PRO/25:EN:HTML
   11
          OВ L 209, 2.8.1997 г., стр. 6. Регламент, изменен с Регламент (ЕО) № 1056/2005 (ОВ L 174,
          7.7.2005 г., стр. 5).
   12
          OВ L 332, 31.12.1993 г., стр. 7. Регламент, последно изменен с Регламент (ЕО) № 2103/2005 (ОВ
          L 337, 22.12.2005 г., стр. 1).
BG                                                     7                                                BG
 ---pagebreak---        определя подробни правила и дефиниции за прилагането на разпоредбите от
       горепосочения Протокол.
   (5) Член 104, параграф 5 от Договора приканва Комисията да изпрати становище до
       Съвета, ако Комисията прецени, че съществува или може да възникне
       прекомерен дефицит в дадена държава-членка. Като взе предвид доклад си в
       съответствие с член 104, параграф 3 от Договора и като взе предвид
       становището на Икономическия и финансов комитет в съответствие с член 104,
       параграф 4, Комисията заключи, че съществува прекомерен дефицит в
       Обединеното кралство. Следователно Комисията изпрати становище до Съвета
       по отношение на Обединеното кралство на 2 юли 2008 г.
   (6) Член 104, параграф 6 от Договора предвижда, че Съветът разглежда всички
       съображения, които заинтересованата държава-членка желае да представи преди
       Съветът да реши след цялостна оценка, дали е налице прекомерен дефицит. В
       случая на Обединеното кралство, цялостната оценка води до следните
       заключения.
   (7) Обединеното кралство предприе сериозни мерки за фискална консолидация в
       края на 90-те години. След това правителството предприе по-облекчена данъчна
       политика, главно в резултат на ясно изразена политическа цел да се увеличат
       разходите за публични услуги. В резултат на това консолидираното бюджетно
       салдо се измени от излишък в края на 90-те години до дефицит от 3,2 % от БВП
       през 2003/2004 г. и 3,5 % през 2004/2005 г. С положителна разлика между
       фактическия и потенциалния БВП през този период, това бе равнозначно на
       влошаване на структурното салдо с 4¾ процентни пункта от БВП13 между
       1999/2000 г. и 2004/2005 г. На 21 септември 2005 г. Комисията започна ППД за
       Обединеното кралство с приемането на доклад съгласно член 104, параграф 3 и
       на 24 януари 2006 г. Съветът реши, че съществува прекомерен дефицит в
       Обединеното кралство. Бюджетното състояние се подобри през 2005/2006 г. и
       2006/2007 г., като общият дефицит през последната година намаля до 2,6 % от
       БВП. На 12 септември 2007 г., отчитайки резултатите за дефицита през
       2006/2007 г. и прогнозата от пролетта на 2007 г., Комисията прие препоръка за
       решение на Съвета, в което се отменя ППД за Обединеното кралство. На 9
       октомври 2007 г. Съветът ЕКОФИН реши да отмени ППД съгласно член 104,
       параграф 12 от Договора.
   (8) Съгласно данните за ППД, предоставени през март 2008 г. от компетентните
       органи на Обединеното кралство, консолидираният бюджетен дефицит на
       Обединеното кралство през 2008/2009 г. се очаква да достигне 3,2 % от БВП,
       надвишавайки по този начин референтната стойност от 3 % от БВП; това
       съотношение бе еднакво със съотношението, публикувано в бюджета на
       Обединеното кралство от март 2008 г., който представи също бюджетни планове
       за консолидиран бюджетен дефицит от 2,8 % от БВП през 2009/2010 г.
       Дефицитът за последната година е по-нисък от прогнозата на службите на
       Комисията от пролетта от 3,3 % от БВП, главно поради разлики в очакванията за
       растежа на БВП през 2009/2010 г. След публикуването на бюджета за март
   13
       Оценка на службите на Комисията, прилагаща общата методика за оценка на разликите между
       фактическия и потенциалния БВП.
BG                                            8                                                BG
 ---pagebreak---          2008 г., обявената на 13 май политика за намаляване на данъка върху доходите
         на физическите лица през 2008/2009 г., финансирана от допълнителни заеми,
         води до по-високи съотношения на планирания дефицит и на дълга от тези в
         уведомлението. При равни други условия това ще доведе до увеличение на
         предвиденото от службите на Комисията съотношение на дефицита през
         2008/2009 г. до около 3,5 % от БВП.14 Макар и над референтната стойност от 3 %
         от БВП, определена в Договора, планираният дефицит за 2008/2009 г., както бе
         съобщено през март 2008 г., е близо до нея. Прекомерният дефицит над
         референтната стойност от 3 % от БВП не представлява изключение. По-
         специално, той не е резултат от необикновено събитие извън контрола на
         компетентните органи на Обединеното кралство, нито пък е резултат от
         драстичен икономически спад. Прогнозите на службите на Комисията от
         пролетта на 2008 г. предвиждат забавяне на растежа в Обединеното кралство
         през 2008 г. и 2009 г. до достигане на годишни темпове на растеж под
         потенциала. Въпреки това растежът на годишния БВП се очаква да достигне
         1,7 % през 2008 г. и 1,6 % през 2009 г. Прекомерният дефицит над референтната
         стойност от 3 % от БВП също така не се счита за временен, като службите на
         Комисията предвиждат, при положение, че политиката остане непроменена,
         съотношението на дефицита през 2009/2010 г. да се задържи над 3 % (3,3 %).
         Това показва, че изискването на Договора по отношение на критерия за
         дефицита не е изпълнено.
   (9)   Съотношението на консолидирания държавен дълг остава далеч под
         референтната стойност от 60 % (данните за ППД от март сочат съотношение от
         43,0% от БВП15 през 2007/2008 финансова година), макар и с очаквана
         тенденция за повишаване до 2009/2010 г. Службите на Комисията прогнозират
         съотношението на дълга да достигне около 47½ % от БВП през 2009/2010 г.
   (10)  Съгласно член 2, параграф 4 от Регламент (EО) № 1467/97, „други значими
         фактори“ могат да бъдат взети предвид при решението на Съвета относно
         наличието на прекомерен дефицит по силата на член 104, параграф 6, само ако
         двойното условие — дефицитът да бъде близо до референтната стойност и
         прекомерният дефицит над референтната стойност да е временен — е изцяло
         изпълнено. Това двойно условие не е изпълнено. Следователно не се вземат
         предвид други значими фактори при стъпките, водещи до това решение.
   ПРИЕ НАСТОЯЩОТО РЕШЕНИЕ:
                                                 Член 1
   От цялостната оценка следва, че съществува прекомерен дефицит в Обединеното
   кралство.
   14
         В декларацията на правителството на Обединеното кралство относно данъка върху доходите на
         физическите лица, публикувана на 13 май 2008 г., разходите, свързани с намалението на
         данъците, възлизат на 2,7 млрд. GBP през 2008/2009 г., което според изчисленията на Комисията
         съответства на 0,2 % от БВП. Като прибавим това към прогнозата на службите на Комисията от
         пролетта за дефицита за 2008/2009 г., дефицитът възлиза на 3,5 % от БВП.
   15
         Като се използва БВП, коригиран по отношение на непряко измерваните услуги по финансово
         посредничество (FISIM).
BG                                                  9                                                  BG
 ---pagebreak---                                       Член 2
   Адресат на настоящото решение е Обединеното кралство Великобритания и Северна
   Ирландия.
   Съставено в Брюксел на […] година.
                                       За Съвета
                                       Председател
                                       […]
BG                                      10                                       BG


Важна правна забележка

|

52007SC0621

Препоръка за решение на Съвета за отмяна на Решение 2005/186/EО за съществуването на прекомерен дефицит в Малта  /* SEC/2007/0621 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 16.5.2007SEC(2007) 621 окончателенПрепоръка заРЕШЕНИЕ НА СЪВЕТАза отмяна на Решение 2005/186/EО за съществуването на прекомерен дефицит в Малта(представена от Комисията)ОБЯСНИТЕЛЕН МЕМОРАНДУМ1. ХронологияЧлен 104 от Договора за създаване на Европейската общност постановява че, държавите-членки следва да избягват прекомерни дефицити и установява процедура за тяхното идентифициране и коригиране. Процедурата при прекомерен дефицит (ППД) е допълнително уточнена в Регламент (EО) № 1467/97 на Съвета относно „ускоряване и разясняване на прилагането на процедурата при прекомерния дефицит“ [1], който е част от Пакта за стабилност и растеж. Съгласно член 104, параграф 2 от Договора, Комисията трябва да следи съблюдаването на бюджетната дисциплина въз основа на следните два критерия: a) дали планираният или действителният държавен дефицит надвишава референтната стойност от 3% от БВП (освен ако съотношението е намаляло съществено и трайно и е достигнало равнище, близко до референтната стойност или, ако алтернативно, излишъкът над референтната стойност е налице само по изключение и временно, и съотношението остава близко до референтната стойност); и б) дали държавния дълг надвишава референтната стойност от 60% от БВП (освен ако съотношението е достатъчно намаляващо и се доближава до референтната стойност със задоволителни темпове).Съобразно Протокола относно процедурата при прекомерен дефицит, приложен към Договора, Комисията предоставя данните за прилагането на ППД. Като част от прилагането на този протокол, държавите-членки трябва да предоставят данни за държавните дефицити и дълг, както и за други свързани променливи два пъти годишно, а именно преди 1 април и преди 1 октомври, в съответствие с член 4 от Регламент (ЕО) 3605/93 на Съвета[2],[3].С приемането на доклад на 12 май 2004 г., Комисията инициира за Малта ППД по силата на член 104, параграф 3, въз основа на общ държавен дефицит в размер на 9,7 % от БВП и държавен дълг в размер на 72% от БВП за 2003 г.[4]. На 5 юли 2004 г., по препоръка на Комисията, Съветът реши, че в Малта е налице прекомерен дефицит съгласно член 104, параграф 6[5]. В същото време и също въз основа на препоръката на Комисията, Съветът отправи препоръки до Малта по силата на член 104, параграф 7, с цел прекратяването на това положение на прекомерен държавен дефицит най-късно до 2006 г[6].В препоръките, по силата на член 104, параграф 7, Съветът препоръчва на малтийските власти:-  „да сложат край колкото се може по-бързо на тази ситуация на прекомерен дефицит;-  да предприемат действия в средно-срочна рамка за свеждане на бюджетния дефицит до ниво под 3% от БВП през 2006 г. по надежден и устойчив начин, в съответствие с насоките за намаляване на дефицита, посочени в становището на Съвета от 5 юли 2004 г. относно представената през май 2004 г.програма за стабилност;-  да приложат активно мерките, предвидени в програмата за стабилност от май 2004 г., и по-конкретно тези със структурен характер, целящи рационализиране и намаляване на разходите;-  да предприемат ефективни действия най-късно до 5 ноември 2004 г., относно предвидените мерки за постигане на целта по отношение на дефицита за 2005 г.;-  да гарантират, че увеличаването на съотношението на държавния дълг ще бъде спряно през 2005 г и в последствие тази тенденция ще бъде обърната, както е посочено в становището на Съвета в програмата за стабилност от май 2004 г“.Също така Съветът прикани малтийските власти да „гарантират бюджетната консолидация, която да бъде поддържана близка до баланса или в излишък, след като прекомерния дефицит бъде коригиран, с оглед на постигането на средно-срочната цел за състоянието на бюджета“.Таблица 1: Корекция, одобрена от Съвета на 5 юли 2004 г.% от БВП, ако не е посочено друго | 2003 | 2004 | 2005 | 2006 | 2007 |Общо държавно салдо Брутен държавен дълг p.m.: Реален ръст на БВП (%) | -9.7 72.0 -1.7 | -5.2 72.1 1.1 | -3.7 72.4 1.7 | -2.3 70.5 2.1 | -1.4 70.4 2.1 |Източник : Препоръка на Съвета за Малта, по член 104, параграф 7 и становище на Съвета, относно програмата за стабилност на Малта , приети на 5 юли 2004 г.На 22 Декември 2004 r., Комисията заключи в съобщение[7], с което Съветът беше запознат на 18 януари 2005 г., че в отговор на препоръката на Съвета, малтийските власти са предприели ефективни действия относно предвидените мерки за постигане на целта по отношение на дефицита за 2005 г., в рамките на поставения срок, т.е до 5 ноември 2004 г.Съгласно член 104, параграф 12, решението на Съвета за съществуването на прекомерен дефицит следва да се отмени въз основа на препоръка от Комисията, когато, по мнението на Съвета, прекомерният дефицит на съответната държава-членка е бил коригиран.2. Развитие на дефицита през последните годиниПо последна информация, общия държавен дефицит е достигнал ниво от 10% от БВП през 2003 г., като в резултат на еднократна транзакция, свързана с преструктурирането на две държавни корабостроителници, разходите са нарастнали с 2,9 % от БВП. След това, съотношението на дефицита на БВП започва да намалява, като достига до 4,9 % от БВП през 2004 г., и 3,1 % от БВП през 2005 г.Въз основа на данните, предоставени от Комисията (Евростат)[8] в съответствие с член 8ж, параграф 1 от Регламент (ЕО) № 3605/93, след направената от Малта преди 1 април 2007 г. нотификация, общия държавен дефицит през 2006 г.[9] е 2,6 % от БВП.Въпреки че резултатът за общия държавен дефицит през 2004 г. и 2005 г. беше по-добър от препоръчаните от Съвета насоки за намаляването на дефицита по член 104, параграф 7, показанията за 2006 г. бяха малко по-високи. Все пак, съотношението на дефицита към БВП за 2006 г. беше малко по-добро от официалната цел, набелязана в актуализираната програма за стабилност от януари 2006 г. (2,7 %).Намаляването на общия държавен дефицит започна при неблагоприятни условия за растеж и тази тенденция продължава при настоящия икономически подем. Общата корекция за периода 2003-2006 г. възлезе на 7,4 процентни пункта от БВП. Около 4 процентни пункта от намалението на съотношението на дефицита за периода 2003-2006 г. беше в резултат на по-високи приходи, отразяващи промените в косвеното данъчно облагане, както и усилията на правителството да подобри събираемостта на данъци през този период. Останалите 3½ процентни пункта[10] се дължат на намаляването на съотношението на разходи – БВП вследствие намаляването на общите капиталови разходи поради зачестилото прибягване до еднократни операции (именно продажбата на земя, която по принцип се отчита като отрицателен разход). Действително, между 2004 и 2006 г., еднократните операции, целящи намаляване на дефицита представляваха средно около 1% от БВП годишно. Без тях, дефицитът за 2006 г. би останал над референтната стойност от 3 % от БВП.В структурно отношение, т.е с отчитане на промените в икономическата конюнктура, без да се вземат предвид еднократните и други временни мерки, дефицитът изглежда е подобрил нивото си от около 6½ % от БВП през 2003 г. до около 3¾ % през 2005 г. През 2006 г. структурният дефицит продължи да намалява до 2¾ % от БВП[11].В препоръката по член 104, параграф 7, Съветът прикани Малта да вземе структурни мерки за рационализирането и намаляването на държавните разходи. Известен брой подобни мерки бяха въведени през периода 2004-2006 г. По-специално, мерките бяха насочени към намаляване на заетостта в обществения сектор, подобряване на работния процес и увеличаване на цялостната ефективност на ключови държавни предприятия с цел намаляване на държавните парични преводи. Бяха преструктурирани държавни предприятия със стратегическа роля, а други, считани за по-малко важни бяха приватизирани. Освен това, наемането на персонал в държавния сектор беше сведено до възможния минимум. Другият фактор, допринесъл за намаляването на държавните разходи като част от БВП, е ограниченото увеличение на надници и заплати, заложено в новото многогодишно колективно споразумение на работещите в държавния сектор, за периода 2005—2010 г. Контролът върху разходите беше постигнат също и чрез затягане на условията за разпределяне на социалните помощи и изграждане на необходимата структура за намаляване на злоупотребите в тази област.3. ПРОГНОЗИ ЗА ДЕФИЦИТА ПРЕЗ 2007 Г. И ПО-НАТАТЪКСпоред прогнозата на службите на Комисията от пролетта на 2007 г., общият държавен дефицит се очаква да продължи да намалява като достигне до 2,1 % от БВП през 2007 г., и, ако няма промяна в политиката, до 1,6 % от БВП през 2008 г. Това се очаква да стане в контекста на устойчив икономически ръст за прогнозирания период. Ниският общ държавен дефицит за 2007 г. се обяснява с намаляване на съотношението на разходите с малко под 1 процентен пункт от БВП. Намаляването на настоящото съотношение на разходите, произтичащо от намалението на потреблението в държавния сектор и разходите за лихви, би трябвало да компенсира нарастването на брутното образуване на основния държавен капитал. През 2008 г. се предвижда намалението на съотношението дефицит – БВП да бъде в резултат на очаквания спад в съотношението общи разходи- БВП, най-вече от ясно изразен спад в държавните инвестиции, свързан с приключването на голям обект в здравеопазването. Общите приходи, представени като част от БВП, се очаква да намалеят през 2007 и 2008 г, най-вече в резултат на спад в постъпленията от директни данъци и социални вноски. Предвижда се през 2007 и 2008 г., прибягването до еднократни мерки да намалее в сравнение със средните стойности за миналите години [12]. Без еднократните мерки, според прогнозата на службите на Комисията от пролетта, дефицитът се очаква да бъде под 3 % от референтната стойност на БВП за 2007 г. (2,7 % от БВП), с тенденция да продължи да намалява през 2008 г. (1,6 %)[13].В сравнение с бюджетната нотификация от април 2007 г.,прогнозата на службите на Комисията от пролетта на 2007 г. предвижда малко по-предпазлива тенденция към намаляване на общия държавен дефицит. За 2007 г. разликата възлиза на 0,2 % от БВП и се дължи най-вече на по-ниските стойности на социалните вноски, които се променят в съответствие с очакваната промяна в заплащанията на работещите. За 2008 г. разликата в съотношението дефицит- БВП възлиза на 0,7 % от БВП. Това се дължи най-вече на прогнозите на националните органи за по-ниски разходи за компенсации на държавни служители, както и за покупки на стоки и услуги.Според прогнозата на службите на Комисията от пролетта на 2007 г., структурният дефицит (т.е коригираният с отчитане на промените в икономическата конюнктура дефицит, без да се вземат предвид еднократните и временни мерки) се очаква да се подобри през 2007 и 2008 г. Очаква се структурният дефицит, който е малко под 2¾ % за 2006 г., да намалее незначително през 2007 г. до малко над 2½ % от БВП за 2007 г., и ако няма промяна в политиката, да падне значително през 2008 г. до около 1½ %. Общите усилия за периода 2006-2008 г., представляващи малко над един процентен пункт от БВП, изглежда са като цяло в съответствие с препоръката на Съвета по член 104, параграф 7, която призовава към „устойчива бюджетната консолидация“ за постигане на средно-срочната цел на бюджетното състояние (в случая на Малта, балансиран в структурно отношение бюджет), след коригирането на прекомерния дефицит. Въпреки, че усилието през 2007 г. е ограничено, средната корекция за 2007—2008 г. изглежда като цяло съответства на годишното структурно подобрение от 0,5 % от БВП, заложено в Пакта за стабилност и растеж на държавите-членки от еврозоната и ЕВМ ІІ (Европейски валутен механизъм ІІ).В становището си от 27 февруари 2007 г. относно актуализирането от декември 2006 г. на програмата за стабилност[14], Съветът посочи, че програмата няма за цел постигането на средно-срочната в рамките на периода на програмата (който приключва през 2009 г.). Освен това, въпреки преценката, че следването на корекциите за постигане на поставената в програмата средно срочна цел в годините след корекция на прекомерния дефицит, е като цяло в съответствие с Пакта за стабилност и растеж, Съветът също отбелязва съществуването на известни рискове в бюджетните прогнози на програмата, и по-специално, по отношение на направените оптимистични макроикономически предположения за 2008 и 2009 г.4. Развитие на дълга и прогнозиОбщият държавен дълг надвишава референтната стойност от 60 % от БВП след 2001 г. През 2004 г. той достигна почти 74 % от БВП. В съответствие с препоръката на Съвета по член 104, параграф 7, нарастването на общия държавен дълг беше спряно и тенденцията беше обърната през 2005 г., когато достигна 72,4 % от БВП, благодарение на първичния излишък и приходите от приватизация. Допълнително намаление беше отбелязано през 2006 г. когато съотношението на дълга беше 66,5 % от БВП, дължащо се най-вече на съществени приходи от приватизация, възлизащи на около 3,5 % от БВП.Според прогнозата на службите на Комисията от пролетта на 2007 г., съотношението дълг-БВП се очаква да продължи да намалява през 2007 и 2008 г. През 2007 г. се очаква общия държавен дълг да падне под 66 % от БВП и да продължи да намалява и през 2008 г. до 64¼ %, ако няма промяна в политиката.5. ЗаключенияОбщият държавен дефицит намаля от 10,0 % от БВП през 2003 г. до 2,6 % през 2006 г., под референтната стойност от 3 % от БВП. Въпреки известния брой еднократни транзакции (без които дефицитът за 2006 г. все още би бил над референтната стойност), мерките, поддържащи намалението на дефицита са основно от постоянен характер. През 2006 г. структурното салдо, т.е. салдото, коригирано с отчитане на промените в икономическата конюнктура, без да се взимат предвид извънредните и други временни мерки, се подобри с малко над 1 % от БВП. Според прогнозата на службите на Комисията от пролетта на 2007 г., държавният дефицит се очаква да намалее до 2,1 % от БВП през 2007 г. и, при положение, че няма промяна в политиката, да стигне до 1,6 % през 2008 г., като се очаква постепенно да намаляват еднократните мерки за намаляване на дефицита. Това показва, че дефицитът е бил сведен под тавана от 3 % от БВП, по един заслужаващ доверие и устойчив начин.Общият държавен брутен дълг намаля от пиковата стойност от 73,9 % от БВП през 2004 г до 66,5 % през 2006 г. Съгласно прогнозата на службите на Комисията от пролетта на 2007 г., съотношението на дълга се очаква да спадне до почти 64 % от БВП през 2008 г (при положение, че няма промяна в политиката).Предвид цялостната оценка следва, че ситуацията на прекомерен дефицит в Малта е коригирана. Следователно Комисията препоръчва на Съвета да отмени решението си за съществуване на прекомерен дефицит в Малта.Таблица 2: Бюджетно развитие, 2003—2008 г.Препоръка заРЕШЕНИЕ НА СЪВЕТАза отмяна на Решение 2005/186/EО за съществуването на прекомерен дефицит в МалтаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 104, параграф 12 от него,като взе предвид препоръката на Комисията,като има предвид, че:(1) С Решение на Съвета 2005/186/ЕС[15], последвало препоръка от Комисията, в съответствие с член 104, параграф 6 от Договора, бе решено че в Малта съществува прекомерен дефицит. Съветът отбеляза, че общият държавен дефицит бе 9,7 % от БВП през 2003 г. (от който 2,9 % от БВП се дължеше на еднократна транзакция), следователно надвишаващ определената от Договора референтна стойност от 3 % от БВП, докато общият държавен брутен дълг беше със стойност 72 % от БВП, и се очакваше да продължи да се отклонява от определената в Договора референтна стойност от 60 % от БВП (2004 r.).(2) На 5 юли 2004 г., в съответствие с член 104, параграф 7 от Договора и член 3, параграф 4 от Регламент (ЕО) № 1467/97 от 7 юли 1997 г. на Съвета относно ускоряване и изясняване на прилагането на процедурата при прекомерен дефицит.[16], Съветът, въз основа на препоръка от Комисията, отправи препоръка към Малта с оглед прекратяване на това положение на прекомерен държавен дефицит възможно най-късно до 2006 г. Препоръката стана публично достояние.(3) Съгласно член 104, параграф 12, решението на Съвета за съществуването на прекомерен дефицит следва да се отмени, когато по мнението на Съвета прекомерният дефицит на съответната държава-членка е бил коригиран.(4) В съответствие с Протокола относно процедурата при прекомерен дефицит, приложен към Договора, Комисията предоставя данните за изпълнението на процедурата. Като част от прилагането на този протокол, държавите-членки трябва да предоставят данни за държавните дефицити и дълг, както и за други свързани променливи два пъти годишно, а именно преди 1 април и преди 1 октомври, в съответствие с член 4 от Регламент (ЕО) 3605/93 от 22 ноември 1993 г. на Съвета за прилагане на Протокола относно процедурата при прекомерен дефицит, приложен към Договора за създаване на Европейската общност[17].(5) Въз основа на данните, предоставени от Комисията (Евростат) в съответствие с член 8ж, параграф 1 от Регламент (ЕО) № 3605/93, след направената от Малта преди 1 април 2007 г. нотификация, и основавайки се на прогнозата на службите на Комисията от пролетта на 2007 г., се налагат следните заключения:-  Общият държавен дефицит намаля от 10,0 % от БВП през 2003 г. до 2,6 % през 2006 г., под референтната стойност от 3 % от БВП. Това е малко по-добре от заложената цел за 2006 г. в актуализираната програма за стабилност от януари 2006 г., въпреки че е доста над определените от Съвета цели в препоръката по член 104, параграф 7,-  Между 2003 и 2006 г. беше отчетено намаление на дефицита с повече от половината (около 4 процентни пункта) от 7,4 процентни пункта от БВП, дължащо се на увеличаване на приходите от косвено облагане, както и подобряване на събираемостта на данъци. Намаляването на съотношението разходи-БВП обяснява останалите 3,5 процентни пункта[18], което отчасти отразява прибягването до еднократни мерки (именно продажбата на земя, която по принцип се отчита като отрицателен разход). В допълнение, намаляването на разходите беше постигнато чрез намаляване и преструктуриране на държавни предприятия, ограничения при наемането на персонал в държавния сектор, както и контрол на социалните вноски. Еднократните мерки, целящи намаляване на дефицита представляваха средно около 1% от БВП годишно между 2004 и 2006 г. Без тях (0,7 % от БВП), дефицитът за 2006 г. би останал над референтната стойност от 3,3 % от БВП. През 2006 г. подобрението в структурното салдо (т.е. салдото, коригирано с отчитане на промените в икономическата конюнктура, без да се взимат предвид извънредните и други временни мерки) е оценявано малко над 1 % от БВП.-  За 2007 г. прогнозата на службите на Комисията от пролетта на 2007 г. предвижда дефицитът допълнително да бъде намален до 2,1 % от БВП, най-вече чрез допълнително намаляване на разходите. Очаква се еднократните мерки да бъдат в размер от 0,6 % от БВП, твърде подобен на миналогодишния, така че дори и без тях дефицитът би останал под референтната стойност. Тези стойности като цяло съответстват на официалната прогноза за дефицит от 1,9 % от БВП, заложена в нотификацията от април 2007 г. За 2008 г., приемайки че политиката няма да се промени, пролетната прогноза предвижда допълнително намаляване на дефицита до 1,6 % от БВП (без да се прибягва до еднократни действия). Това показва, че дефицитът е бил сведен под тавана от 3 % от БВП по един заслужаващ доверие и устойчив начин. През 2007 г. се очаква леко подобрение на структурното салдо и, ако няма промяна в политиката, се очаква подобрение с още 1 процентен пункт през 2008 г. Това трябва да се разглежда на фона на необходимостта да се напредва към средно-срочната цел на бюджетното състояние, която за Малта е един балансиран в структурно отношение бюджет,-  Държавния брутен дълг намаля от пиковата стойност от 73,9 % от БВП през 2004 г до 66,5 % през 2006 г. Съгласно прогнозата на службите на Комисията от пролетта на 2007 г., се очаква съотношението на дълга да продължи да намалява до около 64,3 % в края на 2008 г., с което се приближава до референтната стойност от 60 %от БВП.(6) По мнението на Съвета, прекомерният дефицит в Малта е бил коригиран и, следователно, Решение 2005/186/EC следва да бъде отменено.ПРИЕ НАСТОЯЩОТО РЕШЕНИЕ:Член 1Предвид цялостната оценка следва, че ситуацията на прекомерен дефицит в Малта е коригирана.Член 2С настоящото се отменя Решение 2005/186/EC.Член 3Адресат на настоящето решение е Република Малта.Съставено в Брюксел,За СъветаПредседател [1] ОВ L 209, 2.8.1997 г., стр. 6. Регламент, изменен с Регламент (ЕО) № 1056/2005 (ОВ L 174, 7.7.2005 г., стр. 5).[2] Последната нотификация на Малта може да бъде намерена на следния уебсайт:http://epp.eurostat.cec.eu.int/portal/page?_pageid=1090,58110711&_dad=portal&_schema=PORTAL[3] ОВ L 332, 31.12.1993 г., стр. 7. Регламент, последно изменен с Регламент (ЕО) № 2103/2005 (ОВ L 337, 22.12.2005 г., стр. 1).[4] SEC(2004) 580.[5] ОВ L 62, 9.3.2005 г., стр. 21.[6] Всички документи свързани с ППД за Малта, могат да бъдат намерени на следния уебсайт:http://europa.eu.int/comm/economy_finance/about/activities/sgp/main_en.htm[7] SEC(2004) 1630.[8] Евростат Бюлетин № 55 от 23 април 2007 г.[9] Съотношенията на дефицита обикновено се ревизират −нагоре или надолу−след публикуване на първите резултати в нотификацията от пролетта. За повечето държави-членки, ревизиите обикновено са относително малки и като цяло са близки до нулата. В случая на Малта, предвид разликата между последните предоставени данни за дефицита през 2006 г. и референтната стойност на дефицита, е малка вероятността евентуална бъдеща ревизия в държавните отчети да повиши съотношението на дефицита за 2006 г. до ниво над 3% от БВП.[10] Ако не се взима предвид значителното нарастване с 2,9 % от БВП на разходите за еднократните операции през 2003 г., свързано с дълга по реконструкцията на корабостроителниците, това би довело до незначително намаляване на съотношението на разходите с 0,4 процентни пункта за периода 2003-2006 г.[11] Трябва да се отбележи, че в много държави-членки, е трудно да се изчисли отклонението реален – потенциален БВП и структурното салдо, особено в по-малки като Малта, което се дължи най-вече на липсата на всички необходими данни.[12] Еднократните мерки за 2006 и 2007 г. бяха преразгледани по отношение на актуализираната програма за стабилност от 2006 г., за да се вземе предвид мярката (продажба на земя), която беше финализирана през 2007 г. и отчетена съответно като намаляваща дефицита през същата година.[13] Трябва да се отбележи, че за 2008 г. малтийските власти планират еднократните мерки за намаляване на дефицита (продажба на земя) да достигнат до 0,2 % от БВП.[14] OВ C72, 29.3.2007 г., стр. 9.[15] ОВ L 62, 9.3.2005 г., стр. 21.[16] ОВ L 209, 2.8.1997 г., стр. 6. Регламент, изменен с Регламент (ЕО) № 1056/2005 (ОВ L 174, 7.7.2005 г., стр. 5).[17] ОВ L 332, 31.12.1993 г., стр. 7. Регламент, последно изменен с Регламент (ЕО) № 2103/2005 (ОВ L 337, 22.12.2005 г., стр. 1).[18] Съотношението на разходите би намаляло с по-малко ако се изключи съществената еднократна транзакция, свързана с преструктурирането на корабостроителници, която е в размер на около 3 % от БВП за 2003 г.


               ЕВРОПЕЙСКА КОМИСИЯ
            Брюксел, 22.5.2017
            COM(2017) 530 final
            Препоръка за
            РЕШЕНИЕ НА СЪВЕТА
            за отмяна на Решение 2010/288/ЕС относно наличието на прекомерен дефицит в Португалия

               Препоръка за

               РЕШЕНИЕ НА СЪВЕТА

               за отмяна на Решение 2010/288/ЕС относно наличието на прекомерен дефицит в Португалия

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 126, параграф 12 от него,

               като взе предвид препоръката на Комисията,

               като има предвид, че:

               (1)На 2 декември 2009 г., въз основа на препоръка, отправена от Комисията, Съветът реши чрез Решение 2010/288/ЕС
                  1
               , в съответствие с член 126, параграф 6 от Договора, че в Португалия е налице прекомерен дефицит. Съветът отбеляза, че планираният дефицит по консолидирания държавен бюджет е бил 5,9 % от БВП през 2009 г., което надвишава референтната стойност от 3 % от БВП съгласно Договора. Консолидираният брутен държавен дълг (който от 2005 г. насам беше над референтната стойност от 60 % по Договора) се планираше да достигне 74,5 % от БВП през 2009 г.

               (2)На същата дата, в съответствие с член 126, параграф 7 от Договора и член 3, параграф 4 от Регламент (ЕО) №1467/97
                  2
               , и въз основа на препоръка на Комисията, Съветът отправи препоръка към Португалия за преодоляване на прекомерния дефицит най-късно до края на 2013 г. Съветът също така определи 2 юни 2010 г. за краен срок за предприемане на ефективни действия.

               (3)След като португалските органи поискаха финансова помощ от Съюза, държавите членки, чиято валута е еврото, и Международния валутен фонд (МВФ), Съветът предостави финансова помощ на Португалия. Меморандумът за разбирателство относно специфичните условия на икономическата политика между Комисията и португалските органи беше подписан на 17 май 2011 г.
                  3
                След това Съветът отправи две нови препоръки към Португалия (на 9 октомври 2012 г. и на 21 юни 2013 г.) въз основа на член 126, параграф 7 от Договора, с което бе удължен срокът за коригиране на прекомерния дефицит съответно до 2014 г. и 2015 г. И в двата случая Съветът счете, че Португалия е предприела ефективни действия, но са настъпили неочаквани неблагоприятни икономически събития със значими отрицателни последици за държавните финанси. В съответствие с член 10, параграф 2, буква а) от Регламент (ЕС) № 472/2013
                  4
                Португалия беше освободена от отделно докладване по процедурата при прекомерен дефицит и докладваше в рамките на своята програма за макроикономически корекции
                  5
               .

               (4)В съответствие с член 126, параграф 8 от Договора на 12 юли 2016 г. Съветът реши, че Португалия не е предприела ефективни действия в отговор на препоръката на Съвета от 21 юни 2013 г. На 8 август 2016 г. Съветът прие решение в съответствие с член 126, параграф 9 от Договора за отправяне на предизвестие към Португалия за предприемане на преценените за необходими мерки за намаляване на дефицита с цел преодоляване на положението на прекомерен дефицит, като определи нов краен срок за коригиране — до 2016 г. Съветът също така определи 15 октомври 2016 г. за краен срок за предприемане на ефективни действия.

               (5)На 16 ноември 2016 г. Комисията заключи, че Португалия е предприела ефективни действия в съответствие с решението на Съвета от 8 август 2016 г. съгласно член 126, параграф 9 от Договора.

               (6)В съответствие с член 4 от Протокола относно процедурата при прекомерен дефицит, приложен към Договорите, Комисията предоставя данните за изпълнението на процедурата. Като част от прилагането на този протокол държавите членки трябва да предоставят данни за бюджетния дефицит и държавния дълг, както и за другите свързани с тях променливи два пъти годишно, а именно преди 1 април и преди 1 октомври, в съответствие с член 3 от Регламент (ЕО) № 479/2009
                  6
               .

               (7)Съветът следва да вземе решение за отмяна на решение за наличие на прекомерен дефицит въз основа на предоставените данни. Същевременно дадено решение относно наличието на прекомерен дефицит следва да се отмени само ако прогнозите на Комисията сочат, че през прогнозния период дефицитът няма да превиши референтната стойност по Договора от 3 % от БВП
                  7
               .

               (8)След уведомлението, изпратено от Португалия през април 2017 г., и въз основа на данните, предоставени от Комисията (Евростат) в съответствие с член 14 от Регламент (ЕО) № 479/2009, програмата за стабилност за 2017 г. и прогнозата на Комисията от пролетта на 2017 г. се налагат следните заключения:

               –След като достигна 4,4 % от БВП през 2015 г. (3,1 % от БВП без еднократните мерки), дефицитът по консолидирания държавен бюджет намаля до 2,0 % от БВП през 2016 г. (2,3 % от БВП без еднократните мерки). В сравнение с целите на бюджета за 2016 г. намаляването на дефицита през 2016 г. се дължи главно на ограничаването на текущите разходи (с -0,9 % от БВП), особено в междинното потребление, и на по-ниското изпълнение на капиталовите разходи (-0,5 % от БВП), което компенсира недостига на приходи (1,1 % от БВП) както за данъчните, така и за неданъчните приходи.

               –Според програмата за стабилност за 2017—2021 г., представена от португалското правителство на 28 април 2017 г., се планира дефицитът по консолидирания държавен бюджет да намалее до 1,5 % от БВП през 2017 г. и до 1,0 % от БВП през 2018 г. В прогнозата на Комисията от пролетта на 2017 г. се предвижда дефицит от 1,8 % от БВП през 2017 г. и 1,9 % от БВП през 2018 г., т.е. под референтната стойност по Договора от 3 % от БВП през прогнозния период. Тези прогнози не отчитат потенциалното увеличаване на дефицита поради въздействието на мерките за подпомагане на банките
                  8
               , които не трябва да излагат на риск трайното намаляване на дефицита.

               –През 2016 г. структурното салдо, т.е. салдото по консолидирания държавен бюджет, коригирано спрямо фазата на икономическия цикъл, минус еднократните и другите временни мерки, се е подобрило с 0,3 % от БВП.

               –Съотношението на брутния държавен дълг към БВП е нараснало на 130,4 % през 2016 г. от 129,2 % през 2015 г. вследствие на намаляващите дълга корекции наличности-потоци. В прогнозата на Комисията от пролетта на 2017 г. се предвижда съотношението на дълга да намалее на 128,5 % през 2017 г. и 126,2 % през 2018 г. вследствие на първични излишъци.

               (9)В съответствие с член 126, параграф 12 от Договора решенията на Съвета относно наличието на прекомерен дефицит се отменят, когато по мнение на Съвета прекомерният дефицит в съответната държава членка е бил коригиран.

               (10)Според Съвета прекомерният дефицит в Португалия е бил коригиран и следователно Решение 2010/288/ЕС следва да бъде отменено.

               (11)От 2017 г., т.е. годината след корекцията на прекомерния дефицит, по отношение на Португалия се прилага предпазната част на Пакта за стабилност и растеж и тя следва да напредва с подходящ темп към постигане на средносрочната бюджетна цел, включително като спазва целевия показател за разходите и съблюдава критерия за дълга по член 2, параграф 1а от Регламент (ЕО) № 1467/97,

               ПРИЕ НАСТОЯЩОТО РЕШЕНИЕ:

               Член 1

               Въз основа на цялостната оценка прекомерният дефицит в Португалия се счита за коригиран.

               Член 2

               Решение 2010/288/ЕС се отменя.

               Член 3

               Адресат на настоящото решение е Португалската република.

               Съставено в Брюксел на […] година.

                     За Съвета

                     Председател

                     (1)
                  Решение 2010/288/ЕС на Съвета от 2 декември 2009 г. относно наличието на прекомерен дефицит в Португалия (ОВ L 125, 21.5.2010 г., стр. 44).

                     (2)
                  Регламент (EО) № 1467/97 на Съвета от 7 юли 1997 г. за определяне и изясняване на прилагането на процедурата при прекомерен дефицит (ОВ L 209, 2.8.1997, стр. 6)

                     (3)
                  Решение за изпълнение 2011/344/ЕС на Съвета от 17 май 2011 г. за предоставяне на финансова помощ за Португалия от страна на Съюза (ОВ L 159, 17.6.2011 г., стр. 88).

                     (4)
                  Регламент (ЕС) № 473/2013 на Европейския парламент и на Съвета от 21 май 2013 г. относно общите разпоредби за мониторинг и оценка на проектите за бюджетни планове и за гарантиране на коригирането на прекомерния дефицит на държавите членки в еврозоната (ОВ L 140, 27.5.2013 г., стр. 11).

                     (5)
                  Всички документи, свързани с процедурите при прекомерен дефицит, са достъпни на следния електронен адрес:

                     https://ec.europa.eu/info/business-economy-euro/economic-and-fiscal-policy-coordination/eu-economic-governance-monitoring-prevention-correction/stability-and-growth-pact/corrective-arm-excessive-deficit-procedure/excessive-deficit-procedures-overview_en

                     (6)
                  Регламент (ЕО) № 479/2009 на Съвета от 25 май 2009 г. за прилагане на Протокола за процедурата при прекомерен дефицит, приложен към Договора за създаване на Европейската общност (ОВ L 145, 10.6.2009 г., стр. 1).

                     (7)
                  Съгласно „Подробните указания за изпълнението на Пакта за стабилност и растеж и насоките относно формата и съдържанието на програмите за стабилност и за конвергенция“, приети от Икономическия и финансов комитет на 5 юли 2016 г., на разположение на:

                     http://ec.europa.eu/economy_finance/economic_governance/sgp/legal_texts/index_en.htm

                  .

                     (8)
                  Решение на Комисията от 10 март 2017 г. по дело SA.47178 — Португалия — Рекапитализация на Caixa Geral de Depósitos, S.A.,

                     http://europa.eu/rapid/press-release_IP-17-556_en.htm